|  |  |  |  |  |
| --- | --- | --- | --- | --- |
| ПРЕДМЕТ: **Енглески језик за 2. разред основне школе, 2. година учења** | | | | |
| УЏБЕНИК: **Best Friends Forever 2** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 1** | | ОДЕЉЕЊЕ**:** | | ДАТУМ**:** |
| Наставна тема: | **Hello, kids!** | | | |
| Наставна јединица: | **Hello, kids! Whatʼs your name?** | | | |
| Тип часа: | Обрада | | | |
| Циљ часа: | Усвајање знања која се односе на поздрављање и представљање и давања личних информација. | | | |
| Очекивани исходи: | СЈ1.ОО.О.1.5. Разумеју и користе најједноставнији и најфреквентнији вокабулар у усменој, писаној и мултимодалној комуникацији на теме из приватног, јавног и образовног домена, уз грешке и омашке које могу да ремете комуникацију. (поздрави Hello, Hi, Goodbye) СЈ1.ОО.О.3.12. Успостављају и накратко одржавају друштвени контакт користећи једноставна језичка средства приликом поздрављања, представљања, добродошлице, окончања комуникације, захваљивања, извињавања. (друштвени контакт – поздрављање и представљање) СЈ1.ОО.О.3.13. Користећи једноставна језичка средства, укратко описују или представљају људе, предмете у свакодневној употреби, места, уобичајене активности, догађаје, уз помоћ наставника или саговорника и евентуалне краће паузе/застајкивања. (What’s your name? My name’s...) | | | |
| Међупредметне компетенције: | Комуникација, одговорно учешће у демократском друштву | | | |
| Облик рада: | Фронтални, рад у паровима, индивидуални, групни рад (приликом понављања речи) | | | |
| Наставне методе: | Демонстративна- представљање речи кроз покрете уз помоћ флеш картица, вербална- усмено излагање и понављање нових речи, комбинована- коришћење аудио записа и интерактивног материјала, слушај и понови/ бројчано обележи, прочитај напиши. | | | |
| Наставна средства: | Уџбеник (стр.4,5, 121), приручник за наставнике (стр.14, 15), аудио запис на ЦД – у (2, 3, 4, 5), интерактивни ДВД | | | |
| Корелација са другим предметима: | Грађанско васпитање, музичка култура | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |

|  |  |
| --- | --- |
| **Уводни део:**  (5 минута) | Наставник (Н) улази у учионицу, поздравља ученике (У) са ***Hello***, и том приликом им маше. Представља се: ***Hi! My name’s ...*** и пожели им срећан почетак нове школске године. Говори ученицима шта ће све научити из енглеског језика пве школске године. Показује им радни уџбеник који ће ученици редовно користити и објашњава шта је још потребно да имају за сам час, на пример: свеску, бојице, маказе и лепак. Чита им наслов радног уџбеника (**Best Friends Forever 2).**  **Warm up**  **Уџбеник, вежба: А**  Н пушта видео за ову област и заједно са У долази до закључка да ће се у њој говорити о представљању, предметима у учионици и бројевима.  **Уџбеник, вежба: B**  У другом делу, У листају уџбеник из ове области и говоре и пишу бројеве страна на којима се задате речи налазе.  Н подсећа У на изразе који се односе на представљање. Подстиче их да учествују у комуникацији тако што наизменично бира ученике, представља се на енглеском језику ***Hi! My name’s .. What’s your name?*** и мотивише их да одговоре: ***Hello! I’m/ My name’s ...*** |
| **Главни део:**  ( 34 минута) | **Уџбеник- Задатак 1: Listen, point and say.**  Н на енглеском говори У да отворе уџбенике на стр.4,5- покретима демонстрира радњу: ***Open your books at pages 4 and 5***. Н усмерава У на слике и пита их шта се на њима дешава (ученик и ученица се поздрављају). Н пушта аудио запис неколико пута, а У показују на одређене слике и понављају поздраве на енглеском. Након тога Н изговара речи које се односе на поздраве на насумично, а ученици их показују на сликама и изговарају  **Опционо**: Н користи Интерактивни ДВД како би приказао прву лекцију из уџбеника на екрану.  **Задатак 2:**  **Listen, point and sing**  Н усмерава пажњу У на слике у другој вежби и пита их шта виде на њима (један дечак маше, опонашајући поздрав ***Hello***, а други дечак држи малу таблу на којој пише његово име.) Н објашњава да се тај дечак зове *Tai*.  Н говори да ће деца чути песму ***What`s Your Name?***. Затим пита У о чему мисле да се ради у песми (о поздравима и представљању). Н пушта песму и У је слушају. Н затим поново пушта песму, а У показују на одговарајућу слику. Након тога, Н још једном пишта песму и подстиче У да певају и да машу опонашајући одговарајуће поздраве ***Hello/ Hi Goodbye/и Bye-bye.***  **Опционо**: Н користи интерактивни ДВД на којем такође пушта песму.  **Задатак 3:**  **Listen and number 1-5.**  Н показује на прву слику и пита У да погоде шта *Zippy* говори. Овај поступак понавља и са осталим сликама. Н објашњава У да треба да слушају аудио запис и да ставе слике у одговарајући редослед. Н пушта аудио запис и ученици извршавају задатак. У проверавају тачност задатка у паровима, а затим као цело одељење.  ***Key: a. 2 b. 3 c. 1***  Приликом објашњавања дела **GRAMMAR**, Н чита понуђене реченице, а У понављају за њим. Н наглашава да је облик *I`m* скраћен од облика *I am*. У се , затим, у паровима представљају. Уколико је потребно, питања и одговоре Н може написаати и на табли. (*What`s your name? My name is Kelly*.)  **Опционо**: Н користи интерактивни ДВД који приказује увећан 3. задатак. Н кликом означава тачан одговор како би У видели да ли су исправно нумерисали.  **Задатак 4: Say.**  Н говори У да погледају шта раде девојчице (девојчица са леве стране пита девојчицу са десне како се зове).  Н затим даје упутства У за задатак 5, где треба у паровима да поставе питања и дају одговоре једни другима. Н обилази У и прати њихов рад. Потом бира неколико парова да пред одељењем ураде задатак.  **Задатак 1 у радној свесци, Look and trace.**  Н говори ученицима да у радној свесци на страни 121 у првој вежби треба да подебљају речи ***Hello*** и ***Goodbye*** оловком и да повежу одговарајући поздрав са сликом која се на њега односи.  **Задатак 2 у радној свесци, Listen and number (1 – 6).**  Н говори У да треба да напишу бројеве поред одговарајуће слике, у односу на редослед говора. Н, затим, пушта два пута аудио запис и проверава са ученицима који желе и који се јаве тачност одговора, а цело одељење контролише своје одговоре.  **Опционо:** У могу проверити тачност урађених вежби и на интерактивном ДВД-у. |
| **Завршни део:**  (6 минута) | Н пушта песму ***What`s Your Name?*** и ученици је певају заједно са аудио записом и наставником, а потом сами, као цело одељење.  За крај часа, Н бира насумично десет ученика који стају у ред испред табле, окренути ка одељењу и објашњава им да имају следећи задатак: први ученик у реду се представи и постави питање следећем ученику (***Hello. I`m (Ann). What`s your name?***) и тако до краја низа. На крају сви заједно кажу: ***Goodbye***. Уколико остане довољно времена, ова активност се може поновити и са следећом групом ученика.  На крају часа Н похваљује ученике да су успешно савладали све постављене задатке и да се нада да ће им и наредни часови бити исто тако успешни. |
| **ЗАПАЖАЊА О ЧАСУ И САМОЕВАЛУАЦИЈА** | |
| Проблеми који су настали и како су решени: | |
| Следећи пут ћу променити/другачије урадити: | |
| Општа запажања: | |

Следеће лекције:

* ***And you? What’s your phone number? It’s...)***.
* разумеју јасно постављена питања личне природе и одговоре на њих (***How old are you? I`m (seven***).
* Разумеју и упућују позиве на заједничку активност
* разумеју једноставна упутства наставника ***(Open/ Close your book, Listen to the teacher. Come help. Read the text.)***